- 29/04/2560 21.00 น. -

หลังจากที่ไปรับประทานอาหารเย็นที่ห้างเซนทรัลปิ่นเกล้า จึงอยากหาของหวานรับประทานกับครอบครัว
ตอนแรกอยากจะไปกิน Kakigori ที่ร้าน After You แต่เห็นคิวแล้วก็ยอมแพ้ เพราะคนรอต่อคิวอยู่จำนวนมากถึงแม่จะเป็นเวลาตอนสามทุ่มแล้วก็ตาม จึงเปลี่ยนใจไปร้าน Kyo Roll En แห่งนี้แทน ถึงแม้ร้านนี้จะมีชื่อเสียงจากเมนู Roll หรือโมจิหยดน้ำใส แต่ว่า Kakigori ร้านนี้ก็ถือว่ารสชาติและราคากำลังดี

วันนี้ตามใจคุณแม่รับประทานเมนู Goma Kakigori ซึ่งเป็น Kakigori รสงาดำ
น่าแปลกใจ ถึงแม้ผมจะเป็นคนไม่ชอบกินงาดำก็ตาม แต่กลับพบว่าเมนูนี้ก็อร่อยเหมือนกัน

Goma Kakigori (4/5) เป็นน้ำแข็งใสราดซอสงาดำ ตอนแรกก็กลัวว่ากลิ่มจะแรงไป แต่ร้านกลับทำให้ได้กลิ่นอ่อนๆ กำลังดี ด้านบนน้ำแข็งใสมี Soft cream รสถ่านดำอยู่ด้านบน รสชาติไม่หวานจนเกินไป พร้อมทั้งมี topping ให้รับประทานกับ ถั่วดำ รวมถึงวาราบิโมจิ และ โมจิคลุกงาดำหนึบๆ โดยรวมถือว่าเป็นเมนูที่อร่อยดี แต่ไม่ได้ถึงกับว้าวขนาดนั้น รสชาติไม่หวานเลี่ยนจนเกินไป กลิ่นงาดำก็หอมกำลังดี รวมถึงราคาเพียง 159 ก็ถือว่าเหมาะสมกับคุณภาพ สถานที่ และปริมาณที่รับประทานกัน 3 คนทั้งครอบครัวแล้วอิ่มกำลังดีหลังจากมื้ออาหารหลัก
